Gəyən

Gəyən düzü — Cəbrayıl rayonu və Qubadlı rayonu rayonlarının arasında yerləşir.

 Adın etimologiyası 
Türk mənşəli addır. Tam aydın, işıq olmayan mənalarına malik olduğu bilinirAzərbaycan dilinin izahlı lüğəti.. Bəzi mənbələrdə "gəyən" sözü süd kimi aydın gecə mənasında izah olunur. Şivələrimizdə bu söz genişlik, açıqlıq mənalarındadır. "Mal-qaranı gəyənlikdə bağladılar" deyərkən açıq yerlər nəzərdə tutulmuşdur. Xalq etimologiyasına görə də "Gəyən" adı düzün geniş, ucsuz-bucaqsız olması ilə əlaqədardır. Bu söz genişlik mənası ilə yanaşı, quraqlıq, susuzluq mənalarına da malikdir.

Sarı Aşığın aşağıdakı bayatısında bu söz həm geniş, həm də quraqlıq, susuzluq mənalarındadır.

Mən aşıq gəyən yerlər. 
Göyərmiş gəyən yerlər
Mənə nişanə qaldı, 
Ayağın dəyən yerlər.

 Toponimikası 
Mil düzünün bir hissəsidir. Göyən çölü, Gəyən düzü də adlanır. Çölün qərb hissəsi İncəçöl,  şərq  hissəsi  isə  Çaxmaqçöl  adlanır.  Bir  fikrə  görə,  oykonimin  əsli  Göyən olmuşdur.  Kəndin  ərazisi  yazda  və  payızda  göy  otla  zəngin  olduğundan keçmişdə  maldar  tayfaların  köç  vaxtı  dayanacaqları  olmuşdur.  Oronim  göy ("yaşıl  ot"  mənasında)  sözündən  və  məkan  bildirən  -an  şəkilçisindən  əmələ gəlib,  "göy  otlaq,  göylük"  mənasını  bildirir.  Başqa  bir  fikrə  görə,  göyən  sözü coğrafi  termin  olub,  "təpəliklərin  üstündəki  geniş  sahə,  çöl,  düz"  mənasındadır. Cənubi Azərbaycanda da Göyən kəndi qeydə alınmışdır. Azərbaycan toponimlərinin ensiklopedik lüğəti.  İki cilddə.  I  cild.  Bakı, "Şərq-Qərb", 

 İstinadlar 

Kateqoriya:Düzənliklər
Kateqoriya:Cəbrayıl rayonu
Kateqoriya:Qubadlı rayonu
Kateqoriya:Qarabağ toponimləri